ตลท. ปลดเครื่องหมาย SP หุ้น AJD หลังชี้แจงข้อมูลครบ
ตลท. ปลดเครื่องหมาย SP หุ้น AJD ตั้งแต่การซื้อขายรอบเช้าวันนี้ (4 พ.ย.) หลังชี้แจงยังอยู่ในช่วงการเจรจาแนวทางการเข้าลงทุนเบื้องต้นกับกลุ่มอาลีบาบา
4 พ.ย. 2558

ตลาดหลักทรัพย์แห่งประเทศไทย (ตลท.) ปลดเครื่องหมาย SP หลักทรัพย์ของบริษัท คราวน์ เทค แอดวานซ์ จำกัด (มหาชน) หรือ AJD ตั้งแต่การซื้อขายรอบเช้าวันนี้ (4 พ.ย.) หลังจาก AJD ได้ เปิดเผยสารสนเทศสำคัญแล้ว
โดยวานนี้ (3 พ.ย.) AJD ชี้แจงว่าตามที่ได้มีข่าวปรากฏเกี่ยวกับการเข้าซื้อบริษัทของกลุ่ม อาลีบาบา ประเทศสาธารณรัฐประชาชนจีนความละเอียดแจ้งแล้วนั้น ทั้งนี้ บริษัทยังอยู่ในช่วงการเจรจาแนวทางการเข้าลงทุนเบื้องต้นกับกลุ่มอาลีบาบาเท่านั้น ยังไม่มีข้อสรุปใดๆ และปัจจุบัน บริษัทยังไม่ได้รับหนังสือแจ้งอย่างเป็นทางการ แต่อย่างใด ทั้งนี้หากมีความคืบหน้าเพิ่มเติม ทางบริษัทจะได้แจ้งต่อตลาดหลักทรัพย์และนักลงทุนทุกท่านให้ทราบโดยเร็วต่อไป